Sussie (6) red boetie (2) se lewe‘n 2-jarige seuntjie is deur sy 6-jarige sussie gered ná hy Donderdagmiddag byna in ŉ swembad verdrink het. Volgens Vanessa Jackson, van ER24, het die voorval in ŉ meenthuiskompleks in Pomona, in die ooste van Johannesburg, plaasgevind. “Dit nog nie seker hoe die seuntjie in die swembad beland het nie, maar die sussie het hom uit die swembad gered na hy vir ŉ kort ruk onder die water was. Die vrou wat na die kinders omgesien het, het dadelik om hulp geroep en mond-tot-mond-asemhaling en hartmassering toegepas.” Paramedici het op die toneel gekom en die seuntjie bygestaan. Hy het asem gehaal maar sy liggaam was uiters koud. Hulle het hom op die toneel gestabiliseer en na die Life Glynnwood-hospitaal geneem waar hy tans aansterk.